เรื่องร้องเรียน (ท่อระบายน้ำ,ถนน,สะพาน,น้ำท่วม) วันที่ 2022-06-04 04:36:29 — แขวงหนองบอน เขตประเวศ กรุงเทพมหานคร
โครงการทำอุโมงค์ระบายน้ำ เพื่อดันน้ำจากลาดพร้าว ลงที่บึงหนองบอน ในบริเวณถนนอุดมสุข-วชิรธรรมสาธิต ได้จัดทำมาไม่ต่ำกว่า 4-5 ปีแล้ว ทั้งๆที่มีการแจ้งไว้ตอนแรกเริ่ทโครงการว่าใช้เวลาไม่เกิน 1-2 ปี โดยมีการปิดถนน ปิดซอยเป็นระยะ และไม่มีการรายงานถึงความคืบหน้าของโครงการว่าใกล้เสร็จแล้วหรือไม่

นอกจากนี้ได้สอบถามคนงานก่อสร้างและทราบมาว่า เมื่อผู้รับเหมาทำการเจาะลงไปใต้ดิน พบว่าไม่สามารถทำต่อได้ เลยมีการทิ้งงาน ทำให้ต้องเปลี่ยนผู้รับเหมาเรื่อยๆมาตลอด ทั้งผู้รับเหมา ไทย คนจีน ทำให้งานไม่เสร็จสิ้นเสียที เวลาฝนตก โดยเฉพาะที่ซอยอุดมสุข 56 และ 42 มีการวางท่อในโครงการหลายจุดที่ซอยนี้ เปิดๆปิดๆ ซอยและคืนผิวถนนให้แบบที่สัญจรลำบากมาก มีการใช้ถุงทรายจำนวนมากปิดท่อระบายน้ำ และทำให้น้ำท่วมซอยอยู่ตลอด สร้างความลำบากให้แก่ประชาชนที่สัญจรผ่านอยู่เสมอ

ในปีที่ผ่านมา มีน้ำท่วมหนัก ทำให้ชาวบ้านในซอยอุดมสุข 56 ต้องช่วยกันงัดฝาท่อออกและลงไปเอาถุงทรายที่ปิดท่อไว้ออก เพื่อให้มีการระบายน้ำได้บ้าง

และในช่วงต้นปีที่ผ่านมา มีการคืนผิวถนน คืนสะพานให้กับถนนอุดมสุขในบางจุด แต่เกิดเหตุการณ์สะพานข้ามคลองเคล็ดหักครึ่ง สอบถามคนละแวกนั้นทราบว่าท่อประปาใต้ถนนแตก ทำให้พื้นด้านล่างน้ำท่วม เป็นโพรงใต้ดิน ทำให้ไม่ รองรับน้ำหนักสะพานและรถยนต์ได้ รวมกับการก่อสร้างที่ (น่าจะ) ไม่ได้มาตรฐาน รวมถึงประชาชนบนตึกแล้ววและที่อาศัยอยู่ใกล้ๆ บริเวณนั้นต้องอพยพ ย้ายที่อยู่ โดยไม่มีการเยียวยาใดๆ จากทางกทม. (ทราบมาจากชาวบ้าน) 

ด้วยเหตุนี้จึงขอร้องให้ทางทีมงานช่วยเข้าตรวจสอบ และให้ทีมผู้รับเหมาปัจจุบันชี้แจงถึงเหตุที่ล่าช้า และ timeline ในการทำงานต่อไปอย่างละเอียด ให้ประชาชน โดยเฉพาะประชาชนที่อาศัยในอุดมสุขทราบเป็นระยะ

ขอบพระคุณค่ะ